b'\n_START_ARTICLE_\nRoma (pokrajina)\n_START_SECTION_\nZgodovinske zanimivosti\n_START_PARAGRAPH_\nPo pojmovanju starih Rimljanov je bila dana\xc5\xa1nja Rimska pokrajina "dr\xc5\xbeava", ostala posestva cesarstva so bila "province", ki so spadale k njej. Sam Rim z okolico ni bil torej nikoli provinca ali pokrajina. Tako je razumevala administracijo tudi Pape\xc5\xa1ka dr\xc5\xbeava, ki je imela za Rim razli\xc4\x8dno zakonodajo od ostalih posestev. \xc5\xa0ele pape\xc5\xbe Gregor XVI. je leta 1831 - v sklopu splo\xc5\xa1ne administrativne reforme - dolo\xc4\x8dil, da je mesto Rim z okolico upravna enota kot vse druge, s \xc4\x8dimer je poenotil zakonodajo in odpravil vsako razliko med prestolnico in posestvi. Toda zaradi politi\xc4\x8dnih dogajanj tiste dobe pape\xc5\xbeev edikt ni imel prakti\xc4\x8dnih posledic. Dejansko je Pokrajina Roma nastala s kraljevim zakonom leta 1865 in je zavzemala vse ozemlje biv\xc5\xa1e Pape\xc5\xa1ke dr\xc5\xbeave. Bilo je zelo veliko, ker tedanji zakonodajalci niso \xc5\xa1e natan\xc4\x8dno predvidevali, kako se bo nova enota ekonomsko razvijala: edino veliko sredi\xc5\xa1\xc4\x8de je bilo mesto Rim in okolica ni imela perspektiv za samostojno gospodarjenje. Toda leta 1927 so se razmere toliko uravnovesile, da je bilo ozemlje preurejeno v pribli\xc5\xbeno dana\xc5\xa1njo obliko.'